User:Indiardam

लगभग साढ़े तीन हजार वर्ष पूर्व, अस्तित्व में आई यह जटिल और सामंती जाति व्यवस्था ने भारतीय समाज के प्रत्येक घटक को दूषित किया है। तथागत बुद्ध से लेकर डॉ. बाबासाहब अंम्बेडकर तक और संत कबीर से ज्योतिबा फूले, रामास्वामी पेरियार आदि तक का जातिविहीन समाज की स्थापना करने का अविरल प्रयास जारी रहा है। रास्ट्रीय दलित अधिकार मंच भी जातिनिर्मूलन करने के दिशा में प्रयत्नशील है।

हम मानते हैं कि जाति व्यवस्था सिर्फ दलितों का ही नही बल्कि समग्र भारतवर्ष का प्रश्न है। लेकिन अभी भी इस मुद्दे पर भारतीय समाज संवेदनशील नही है. इसी कारण से आज भी समाज और राजनीति जातिरूपी विषाणु से मुक्त नही हो पा रहा है। आज देश के दलितों का ख़ास कर दलित स्त्रियों की जो हालत है इससे हम बखूबी वाक़िफ़ है। नॅशनल क्राइम रेकर्ड ब्यूरो के मुताबिक भारत में हर रोज 4 दलित महिलाओं के साथ बलात्कार होते है, 2 दलितों की हत्या होती है, हर 18 मिनट में इस देश के कई भागों में दलितो पर जातिगत अत्याचार होता है। हमारा समाज जातिनिर्मूलन की दिशा में आगे बढ़ने के बजाय संघ जैसे जातिवादी और कौमवादी घटकों की चपेट मे आ रहा है. वर्त्तमान राजनीति परिदृश्य में ऐसे लक्षण दिखाई दे रहे है कि देश को लोकतांत्रिक व्यवस्था को आगे बढ़ाने के बजाय पुनः मध्ययुगीन सामंती व्यवस्था की ओर ले जाने का प्रयास किया जा रहा है. जैसा कि खैरलांजी हत्याकांड, मिर्चपुर हत्याकांड, रोहित वेमुला की सांस्थानिक हत्या, थानग़ढ में AK-47 से गोलियां बरसाना, दिनदहाडें सरेआम भरे बाज़ार में गौमाता की नौटंकी के नाम पर ऊना (गुजरात) में दलितों की चमड़ी उधेडना हो, ये कुछ घटनायें और संघ के लोगो का यह कहना की संविधान में भले ही धर्मनिरपेक्ष समाज और राज्य की अवधारणा हो हम तो हिंदू राष्ट्र ही बनाएंगे, साध्वी प्राची का कहना की 4 बच्चे पैदा करो, इस देश के प्रधानमन्त्री का कहना की हमारे पास मनुष्य का धड़ और हाथी के मस्तक को जोड़ने की तकनीक थी. उपरोक्त बयान हमारे समाज में मध्ययुगीन जातिवादी और सामंती मूल्यों को प्रस्थापित करने का षड्यंत्र है। 1991-92 से देश ने अपनाई हुई वैश्वीकरण-उदारीकरण की नीति के कारण दलित, आदिवासी, किसान, कर्मचारी और श्रमजीवी वर्ग अपने अस्तित्व को बचाने के लिए जूझ रही है. जैसाकि 1938 में मण्माड़ के रेलवे कामदार को संबोधित करते हुए डॉ बाबासाहब आंबेडकर ने कहा था कि "ब्राह्मणवाद और पूंजीवाद” दोनों हमारे शत्रु है, आज इनदोनों शत्रुओं के खिलाफ हमे संघर्ष करने की जरूरत है. इस का मतलब यह है कि हमें आज मोहन भागवत और मुकेश अंबानी के खिलाफ संघर्ष करना पड़ेगा. दूसरे अर्थों में कि मोहन भागवत और उनका संघ परिवार जो मनुवादी विचारधारा चला रहे हैं उसके सामने हमें एकजुट होकर तर्कशक्ति और वैज्ञानिक अभिगम के प्रगतिशील सोच को आगे बढाना पडेगा. हमे देश की जनता के सामने ठोस रूप से यह बात रखनी चाहिए की हमें हिन्दू राष्ट्र नही बल्कि विभिन्न जाति और धर्म के लोग सौहार्दपूर्ण सम्बंधो के साथ जी सके जैसा कि संविधान में कल्पना की गई है, ऐसा एक सेक्युलर-धर्मनिरपेक्ष समाज का निर्माण करना है। साथ साथ संविधान के आमुख में जो अवधारणा है वैसा समाजवादी लोकतंत्र खड़ा करना है. जिसके केंद्र में 120 करोड़ जनता हो न कि मुठ्ठीभर मोहन भागवत और मुकेश अंबानी जैसे लोग. इसीलिए हमने नारा दिया की हमारी यह लड़ाई आत्मसम्मान की लड़ाई है और साथ ही अपने अस्तित्व की भी लड़ाई है. एक तरफ दलित आंदोलन को अस्पृश्यता समाप्ति और जातिगत हिंसा के सामने डटकर मुकाबला करना पड़ेगा तो दूसरे तरफ तीव्रता और ऊर्जा के साथ रोटी-कपड़ा-मकान, शिक्षा और आरोग्य, बेरोजगारी, कॉन्ट्रेक्ट पद्धति की समाप्ति, शिक्षा-आरोग्य के निजीकरण की समाप्ति और जमीन के अधिकारो के लिए भी लड़ना पड़ेगा. पेट खाली हो, सर पर छत ना हो, बच्चों को अच्छी शिक्षा और स्वास्थ्य न उपलब्ध हो तो ऐसे में सिर्फ आत्मसम्मान की लड़ाई से काम नही चलेगा. इसी प्रकार पेट तृप्त हो, रहने को घर हो, अच्छी शिक्षा और आरोग्य भी मिला हो परंतु कोई "हट साले दलित" कहकर या किसी और तरीके से हमारे आत्मसम्मान को ठेस पहुंचाये वह भी नही चलेगा. हम समाज में सामाजिक एवं आर्थिक न्याय के लिए प्रतिबद्ध ! इस विचार को आगे ले जाने हेतु ऊना आंदोलन से आज दिन तक हम सम्पूर्ण प्रतिबद्धता के साथ दिन-रात मिशन में लगे हुए है. इसीलिए हमने नारा दिया "गाय की दुम तुम रखो, हमे हमारी जमीन दो". इस नारे ने पुरे देश में सामाजिक संघर्ष को एक धार देने का काम किया है. इसका कारण यह है कि इस नारे में गाय को तथाकथित माता बनाकर जो मनुवादी राजनीति हो रही है उसे चुनौती देते हुए उसके बदले सामाजिक बदलाव और उत्थान की राजनीति करने का आह्वाहन करता है. साथ ही हमें क्या चाहिए यह एजेंडा भी साफ़ है.